
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εισαγωγή αθλητών με αγωνιστικές διακρίσεις στην 
Τριτ/θμια Εκπ/ση, διευκολύνσεις και μετεγγραφές 
αθλητών - φοιτητών ή σπουδαστών ΑΕΙ ΤΕΙ και της 

ΑΣΕΤΕΜ/ΣΕΛΕΤΕ. 1 

Διατήρηση και συμπλήρωση διατάξεων που αφορούν 
το Λογαριασμό Προστασίας Φορτοεκφορτωτών 

και Λιμενεργατών. 2 

Όροι και προϋποθέσεις λειτουργίας Ερευνητικών Κέ¬ 
ντρων ή Μονάδων σε Περιφερειακά ή Ειδικά Νοσο¬ 
κομεία του Ε.Σ.Υ. 3 


ΑΠΟΦΑΣΕΙ Σ 

Αριθ. Φ.252.25/Β6/200 (1) 

Εισαγωγή αθλητών με αγωνιστικές διακρίσεις στην 
Τριτ/θμια Εκπ/ση, διευκολύνσεις και μετεγγραφές 
αθλητών - φοιτητών ή σπουδαστών ΑΕΙ ΤΕΙ και της 
ΑΣΕΤΕΜ/ΣΕΛΕΤΕ. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τις διατάξεις της παραγρ. 10 του άρθρου 34 του Ν. 
2725/1999 (ΦΕΚ121 -Α’) όπως συμπληρώθηκε μετηνπαρ. 
36περ. γ’του άρθρ. 14του ν. 2817/2000 (ΦΕΚ78 Α’). 

2. Τις διατάξειςτου άρθρ. 26του Ν. 2009/1992 (ΦΕΚ 18- 
Α’). 

3. Τις διατάξεις της παραγρ. 5 του άρθρ. 15 του Ν. 
2640/1998 (ΦΕΚ206-Α’). 

4. Τις διατάξεις των παραγρ. 3 και 7 του άρθρ. 2 του Ν. 
2525/1997 (ΦΕΚ188-Α’). 

5. Τις διατάξειςτου άρθρου 22 παρ. 3του ν. 2362/1995. 

6. Τις διατάξεις της αριθμ. Β3/3925/1998 (ΦΕΚ 876-Β’) 
Υπουργικής Απόφασης. 

7. Την αριθμ. 1107147/1239/0006Α/4-10-96 απόφαση 
του Πρωθυπουργού και του Υπουργού Οικονομικών Ανά¬ 


θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών" (ΦΕΚ922/Β). 

8. Τις διατάξειςτου άρθρ. 29ατου Ν. 1558/1985, όπως 
αυτό προστέθηκε με το άρθρο 27 του Ν. 2081/1992 (ΦΕΚ 
154-Α’) και αντικαταστάθηκε με τις διατάξεις του άρθρ. 2 
παραγρ. 2ατου Ν. 2469/1997 (ΦΕΚ38-Α’). 

9. Το γεγονός ότι από τις διατάξεις της παρούσας δεν 
προκαλείται πρόσθετη δαπάνη σε βάρος του Κρατικού 
Προϋπολογισμού, αποφασίζουμε: 

Καθορίζουμε τις προϋποθέσεις, τα δικαιολογητικά, το 
χρόνο και τόπο υποβολής τους, τη διαδικασία επιλογής 
και εγγραφής στα Ανώτατα Εκπαιδευτικά Ιδρύματα (ΑΕΙ), 
στα Τεχνολογικά Εκπαιδευτικά Ιδρύματα (ΤΕΙ), στην ΑΣΕ¬ 
ΤΕΜ/ΣΕΛΕΤΕ και Ανώτερες Σχολές Τουριστικών Επαγ¬ 
γελμάτων των αθλητών που πληρούν τις προϋποθέσεις 
των παραγράφων 10, 13, 20 και 23 του άρθρου 34 του Ν. 
2725/99 (ΦΕΚ 121-Α’), του άρθρου 26 του Ν. 2009/1992 
(ΦΕΚ 18-Α’) και της παραγράφου 5 του άρθρου 15 του Ν. 
2640/1998 (ΦΕΚ206-Α’), καθώς και τις παρεχόμενες διευ¬ 
κολύνσεις και τα θέματα μετεγγραφών αθλητών - φοιτη¬ 
τών ή σπουδαστών στις σχολές και στα τμήματα της τρι¬ 
τοβάθμιας εκπαίδευσης, ως ακολούθως: 

ΚΕΦΑΛΑΙΟ Α’ 

ΕΙΣΑΓΩΓΗ ΑΘΛΗΤΩΝ ΜΕ ΑΓΩΝΙΣΤΙΚΕΣ ΔΙΑΚΡΙΣΕΙΣ 
ΣΤΗΝ ΤΡΙΤΟΒΑΘΜΙΑ ΕΚΠΑΙΔΕΥΣΗ 

Άρθρο 1 

Προϋποθέσεις, δικαιολογητικά, τόπος και χρόνος 
υποβολής τους 

1. Οι αθλητές που πληρούν τις προϋποθέσεις των ανω¬ 
τέρω διατάξεων και επιθυμούν την εισαγωγή τους σε Σχο¬ 
λή ή Τμήμα ΑΕΙ. ΤΕΙ. ΑΣΕΤΕΜ/ΣΕΛΕΤΕ ή στις Ανώτερες 
Σχολές Τουριστικών Επαγγελμάτων υποβάλλουν στις κα¬ 
τά τόπους διευθύνσεις και γραφεία δευτεροβάθμιας εκ¬ 
παίδευσης, μέσα σε αποκλειστική προθεσμία δέκα (10) 
ημερών από την επομένη ημέρα της έκδοσης των αποτε¬ 
λεσμάτων εισαγωγής φοιτητών σύμφωνα με τις διατάξεις 
της αριθμ. Β3/3925/98 Υπουργικής Απόφασης, τα παρα¬ 
κάτω δικαιολογητικά: 

α) Αίτηση για τη συμμετοχή τους στη διαδικασία εισα¬ 
γωγής αθλητών. Ειδικά οι αθλητές που έχουν επιτύχει μία 

ή περισσότερες διακρίσεις της παραγρ. 2 του άρθρου 34 
του Ν. 2725/99 καιτωνπαραγρ. 1 και 2του άρθρου 26 του 
Ν. 2009/92 στην αίτησή τους δηλώνουν και τη Σχολή ή το 
Τμήμα στο οποίο επιθυμούν να εισαχθούν, ενώ οι αθλή¬ 
τριες της παραγρ. 5 του άρθρου 15 του Ν. 2640/98 δηλώ¬ 
νουν το Τμήμα Επιστήμης Φυσικής Αγωγής και Αθλητι¬ 
σμού στο οποίο επιθυμούν να εισαχθούν. 

β) ι. Οι αθλητές που έχουν επιτύχει μία τουλάχιστον διά¬ 
κριση από αυτές των παραγρ. 2 και 13 του άρθρου 34 του 
Ν. 2725/99, υποβάλλουν βεβαίωση της Γενικής Γραμμα- 
τείας Αθλητισμού από την οποία να προκύπτει ότι ο αθλη¬ 
τής έχει εγγράφει στον ειδικό πίνακα της παραγρ. 3 του 
άρθρου 34 του Ν. 2725/99, το αγώνισμα στο οποίο δια- 
κρίθηκε, αν αυτό περιλαμβάνεται στο επίσημο πρόγραμ¬ 
μα των Ολυμπιακών Αγώνων, η κατηγορία και ο χρόνος 
διάκρισης, καθώς και η σειρά προτεραιότητας της διά¬ 
κρισης σύμφωνα με την παραγρ. 3 του άρθρου 34 του Ν. 
2725/99. 

ιι. Οι αθλητές του άρθρου 26 του Ν. 2009/92 και οι αθλή¬ 
τριες της παραγρ. 5 του άρθρου 15 του Ν. 2640/98, υπο¬ 
βάλλουν βεβαίωση της οικείας αθλητικής ομοσπονδίας 
για την επίδοσή τους ή τη συμμετοχή τους σε Ολυμπια¬ 
κούς Αγώνες, κατά περίπτωση, θεωρημένη από την Γενι¬ 
κή Γ ραμματεία Αθλητισμού. 

ιιι. Σε περίπτωση που το αγώνισμα διάκρισης είναι ομα¬ 
δικό, πρέπει να βεβαιώνεται εκτός των ανωτέρω κατά πε¬ 
ρίπτωση και ότι ο αθλητής συμμετείχε σε περισσότερους 
από τους μισούς αγώνες της διοργάνωσης και η βεβαίω¬ 
ση πρέπει να συνοδεύεται από επικυρωμένα φωτοαντί¬ 
γραφα των φύλλων αγώνων. 

γ) Επικυρωμένο φωτοαντίγραφο ταυτότητας ή άλλο δη¬ 
μόσιο έγγραφο από το οποίο να προκύπτει η ημερομηνία 
γέννησης του υποψηφίου. 

δ) Επικυρωμένο φωτοαντίγραφο του τίτλου απόλυσης 
από το λύκειο ή προσωρινό αποδεικτικό σπουδών του άρ¬ 
θρου 35 του Π.Δ. 246/98 (ΦΕΚ 183 -Α). 

ε) Υπεύθυνη δήλωση στην οποία θα δηλώνει το έτος κα¬ 
τά το οποίο υπέβαλε για πρώτη φορά αίτηση άσκησηςτου 
δικαιώματος εισαγωγής στην τριτοβάθμια εκπαίδευση 
ως αθλητής. 

στ) Ειδικά οι εισαγόμενοι στα Τ.Ε.Φ.Α.Α. σύμφωνα με 
τις διατάξεις των παραγρ. 10,13, 20 και 23 του άρθρ. 34 
του Ν. 2725/99 υποβάλλουν και φωτοαντίγραφο του δελ¬ 
τίου υγειονομικής εξέτασης από τις Επιτροπές Υγειονο¬ 
μικής Εξέτασης και Πρακτικής Δοκιμασίας των υποψη¬ 
φίων για εισαγωγή στα Τ.Ε.Φ.Α.Α. ή πιστοποιητικό υγειο¬ 
νομικής εξέτασης από σχολίατρο ή ιατρό των Τ.Ε.Φ.Α.Α., 
σύμφωνα με τις διατάξεις του άρθρου 13 του π.δ. 
197/1993 (ΦΕΚ71 τ.Α’). Κατ’εξαίρεσητωνδιατάξεωντου 
παρόντος εδαφίου, οι εισαγόμενοι σύμφωνα με τις δια¬ 
τάξεις της παραγράφ. 10του άρθρου 34του Ν. 2725/99, 
μπορούν να υποβάλλονται στις αντίστοιχες εξετάσεις 
από το οικείο Τ.Ε.Φ.Α.Α. μετά την εγγραφή τους σ’ αυτό 
στην περίπτωση που δεν έχουν το δελτίο υγειονομικής 
εξέτασης. 

2. Οι διευθύνσεις και τα γραφεία δευτεροβάθμιας εκ¬ 
παίδευσης, μετά τη λήξη της προθεσμίας της προηγού¬ 
μενης παραγράφου, αποστέλλουν τις αιτήσεις και τα δι- 
καιολογητικά των αθλητών στη Δ/νση Οργάνωσης και 


Διεξαγωγής Εξετάσεων του Υπουργείου Εθνικής Παιδεί¬ 
ας και θρησκευμάτων, για την επιτροπή επιλογής αθλη¬ 
τών του άρθρου 4 της παρούσας. 

Άρθρο 2 

Επιλογή εισαγομένων αθλητών 

Η επιτροπή του άρθρου 4 της παρούσας μετά τον έλεγ¬ 
χο των δικαιολογητικών καταρτίζει: 

1. α) πίνακα εγγραφόμενων αθλητών που πληρούν τις 
προϋποθέσεις των διατάξεων της παρ. 10 του άρθρ. 34 
του Ν. 2725/99, των παρ. 1 και 2 του άρθρου 26 του Ν. 
2009/92 και της παρ. 5 του άρθρ. 15 του Ν. 2640/98. 

β) πίνακα εγγραφόμενων αθλητών που πληρούν τις 
προϋποθέσεις της παρ. 3 του άρθρ. 26 του Ν. 2009/92. 

γ) πίνακα αθλητών υποψηφίων για εισαγωγή στην τρι¬ 
τοβάθμια εκπαίδευση που πληρούντις προϋποθέσεις της 
παραγρ. 13 του άρθρου 34 του Ν. 2725/99. 

δ) πίνακα αθλητών υποψηφίων για εισαγωγή στην τρι¬ 
τοβάθμια εκπαίδευση με αγωνιστική διάκριση από αυτές 
που αναφέρονται στην παραγρ. 13 του άρθρου 34 του ν. 
2725/99, που εμπίπτουν στις διατάξεις της παραγρ. 20 
του ίδιου άρθρου. 

2. Η επιλογή των εισαγομένων αθλητών από τον πίνα¬ 
κα των εδαφίων γ’ και δ’ της παραγρ. 1 του άρθρου αυ¬ 
τού στις σχολές ή τμήματα της τριτοβάθμιας εκπαίδευ¬ 
σης, κατά περίπτωση γίνεται σύμφωνα με την ιεράρχη¬ 
ση των κριτηρίων της παραγρ. 15 του άρθρου 34 του Ν. 
2725/99 με ηλεκτρονικό τρόπο και μόνο για τις σχολές ή 
τα τμήματα για τα οποία έχουν δηλώσει προτίμηση στο 
μηχανογραφικό δελτίο, που έχουν υποβάλλει ως υπο¬ 
ψήφιοι για εισαγωγή στην τριτοβάθμια εκπαίδευση το 
ίδιο έτος. 

Η επιτροπή του άρθρου 4 της παρούσας, με βάση την 
ηλεκτρονική επιλογή καταρτίζει πίνακα εισαγομένων 
αθλητών στα Τ.Ε.Φ.Α.Α και λοιπά τμήματα τριτοβάθμιας 
εκπαίδευσης κατά περίπτωση. 

3. Οι πίνακες εισαγομένων αθλητών που καταρτίζονται 
από την επιτροπή του άρθρου 4 της παρούσας κυρώνο¬ 
νται από τον Υπουργό Εθνικής Παιδείας και θρησκευμά¬ 
των και αντίγραφα αυτών μαζί με τα δικαιολογητικά των 
εισαγομένων αθλητών διαβιβάζονται στις οικείες σχολές 
ή τμήματα για την εγγραφή τους. 

Άρθρο 3 

Εγγραφή εισαγομένων αθλητών 

Οι αθλητές που εισάγονται σύμφωνα με τις διατάξεις 
της απόφασης αυτής στις σχολές και τα τμήματα τριτο¬ 
βάθμιας εκπ/σης υποβάλλουν στη σχολή ή στο τμήμα ει¬ 
σαγωγής τους μέσα στην προθεσμία που καθορίζεται με 
απόφαση του Υπουργού Εθνικής Παιδείας και θρησκευ¬ 
μάτων, τα εξής δικαιολογητικά: 

α. Αίτηση εγγραφής 

β. Τίτλο απόλυσης ή κυρωμένο αντίγραφο ή φωτοαντί¬ 
γραφο του τίτλου αυτού 

γ. Υπεύθυνη δήλωση στην οποία θα δηλώνουν ότι δεν εί¬ 
ναι εγγεγραμμένοι σε άλλη σχολή ή τμήμα Τριτοβάθμιας 
Εκπαίδευσης της Ελλάδας. 

δ. Έξι (6) φωτογραφίες τύπου αστυνομικής ταυτότη¬ 
τας. 

Ο εισαγόμενος κατά την προσέλευσή του για εγγραφή 
πρέπει να έχει μαζί του την αστυνομική του ταυτότητα ή 
άλλο δημόσιο έγγραφο, από το οποίο να αποδεικνύονται 
τα ονομαστικά του στοιχεία και η ακριβής ημερομηνία 
γέννησής του. 

Άρθρο 4 

Επιτροπή επιλογής αθλητών 

1. Για τον έλεγχο των δικαιολογητικών των υποψηφίων 
για εισαγωγή στην τριτοβάθμια εκπαίδευση αθλητών 
σύμφωνα με τις διατάξεις των παραγράφων 10,13,20 και 
23 του άρθρου 34 του Ν. 2725/99. του άρθρου 26 του Ν. 
2009/1992 και της παρ. 5 του άρθρου 15 του Ν. 2640/ 
1998, την αποδοχή ή απόρριψη των σχετικών αιτήσεων, 
την σύνταξη και την έγκριση των πινάκων εισαγομένων 
αθλητών και σκακιστών και την υποβολή τους στον 
Υπουργό Εθνικής Παιδείας και θρησκευμάτων για κύρω¬ 
ση συστήνεται επιτροπή ελέγχου δικαιολογητικών και 
επιλογής αθλητών, την οποία αποτελούν: 

α) Ο προϊστάμενος της διεύθυνσης μηχανοργάνωσης 
του ΥΠΕΠΘ ή άλλος υπάλληλος της ίδιας διεύθυνσης με 
βαθμό Α’ ή Β’. 

β) Ο προϊστάμενος της διεύθυνσης φυσικής αγωγής 
του ΥΠΕΠΘ ή άλλος υπάλληλος της ίδιας διεύθυνσης με 
βαθμό Α’ ή Β’. 

γ) Ο προϊστάμενος της Δ/νσης Οργάνωσης και Διεξα¬ 
γωγής Εξετάσεων του ΥΠΕΠΘ ή άλλος διοικητικός υπάλ¬ 
ληλος της κεντρικής υπηρεσίας του ΥΠΕΠΘ με βαθμό Α’ 
ή Β’. 

δ) Ένας (1) διοικητικός υπάλληλος της κεντρικής υπη¬ 
ρεσίας του ΥΠΕΠΘ με βαθμό Α’ ή Β' 

ε) Ένας (1) εκπαιδευτικός φυσικής αγωγής δευτερο¬ 
βάθμιας εκπαίδευσης με βαθμό Α’ή Β’. 

στ) Ένας (1) υπάλληλος από το εκπαιδευτικό ή διοικητι¬ 
κό προσωπικό Τμήματος Επιστήμης Φυσικής Αγωγής και 
Αθλητισμού Α.Ε.Ι. 

ζ) Ένας (1) μόνιμος υπάλληλος της Γενικής Γραμματεί¬ 
ας Αθλητισμού. 

Με απόφαση του Υπουργού Εθνικής Παιδείας και θρη¬ 
σκευμάτων ορίζονται τα μέλη της επιτροπής ένα από τα 
οποία ορίζεται ως πρόεδρος. Με την ίδια απόφαση ορίζε¬ 
ται ο γραμματέας και μέχρι έξι (6) βοηθοί γραμματείς από 
διοικητικούς υπαλλήλους ή εκπαιδευτικούς δευτεροβάθ¬ 
μιας εκπαίδευσης. 

2. Στον Πρόεδρο, στα μέλη, στο γραμματέα και στους 
βοηθούς γραμματείς της επιτροπής του άρθρου αυτού 
καταβάλλεται αποζημίωση το ύψος της οποίας καθορίζε¬ 
ται σύμφωνα με τις διατάξεις του άρθρου 53 του 
ν.2721/1999 (ΦΕΚ 112τ. Α’). 

3. Δεν μπορεί να συμμετέχει στην παραπάνω επιτροπή 
όποιος έχει σύζυγο ή σχέση συγγένειας "εξ αίματος" ή "εξ 
αγχιστείας" μέχρι και τρίτου βαθμού με υποψήφιο αθλη¬ 
τή. 

4. Τα αποτελέσματα της επιλογής εκδίδονται και ανα¬ 
κοινώνονται, όταν κυρωθούν από τον Υπουργό Εθνικής 


Παιδείας και θρησκευμάτων οι ονομαστικοί πίνακες των 
αθλητών που εισάγονται σε κάθε σχολή ή τμήμα. 

ΚΕΦΑΛΑΙΟ Β’ 

ΔΙΕΥΚΟΛΥΝΣΕΙΣ ΚΑΙ ΜΕΤΕΓΓΡΑΦΕΣ ΑΘΛΗΤΩΝ - ΦΟΙ¬ 
ΤΗΤΩΝ Ή ΣΠΟΥΔΑΣΤΩΝ 

Άρθρο 5 

Προϋποθέσεις μετεγγραφής 

1. Αθλητές - μέλη Εθνικών ομάδων, που είναι φοιτητές 
Τμημάτων ή Σχολών Τριτοβάθμιας Εκπαίδευσης της χώ¬ 
ρας μας, μετεγγράφονται σε αντίστοιχα Τμήματα ή Σχο¬ 
λές Τριτοβάθμιας Εκπαίδευσης πέραν του προβλεπομέ- 
νου ποσοστού μετεγγραφών του ν. 1865/89. 

2. Οι μετεγγραφές της παραγράφου 1 του παρόντος 
άρθρου πραγματοποιούνται σύμφωνα με τις διατάξεις 
του ανωτέρω νόμου, ύστερα από αίτηση του ενδιαφερο¬ 
μένου φοιτητή-αθλητή, που υποβάλλεται κατά το χρονικό 
διάστημα από 1 έως 15 Νοεμβρίου εκάστου ακαδημαϊκού 
έτους, από τον ίδιο ή εξουσιοδοτημένο πρόσωπο στη 
Γραμματεία του Τμήματος ή της Σχολής υποδοχής και η 
οποία συνοδεύεται από τα παρακάτω δικαιολογητικά: 

α) Αναλυτικό πιστοποιητικό σπουδών ή βεβαίωση εγ¬ 
γραφής προκειμένου για νεοεισαχθέντα φοιτητή. 

β) Βεβαίωση της αναγνωρισμένης από το ν. 2725/99 
αντίστοιχης αθλητικής ομοσπονδίας, από την οποία να 
προκύπτει ότι ο φοιτητής - αθλητής είναι μέλος της Εθνι¬ 
κής ομάδας και επιπλέον να αιτιολογούνται οι ειδικότεροι 
λόγοι της μετεγγραφής. Ως τέτοιοι λόγοι θεωρούνται 
ιδίως εκείνοι, που αφορούν την αθλητική δραστηριότητα 
του φοιτητή-αθλητή. 

γ) Το Τμήμα υποδοχής αποφαίνεται για την έγκριση της 
μετεγγραφής μέσα σε δέκα πέντε (15) ημέρες από τηντε- 
λευταία ημερομηνία υποβολής των δικαιολογητικών. 

3. Η κατά τα ως άνω διαδικασία μετεγγραφής των φοι- 
τητών-αθλητών του παρόντος άρθρου δεν εμποδίζει την 
μετεγγραφή αυτών και με τη διαδικασία που προβλέπεται 
από τις διατάξεις της ισχύουσας κάθε φορά νομοθεσίας 
για τις μετεγγραφές φοιτητών ή σπουδαστών εσωτερι¬ 
κού. 

4. Κατά τα λοιπά ισχύουν οι διατάξεις του ν. 1865/89 . 
όπως έχει τροποποιηθεί και ισχύει σήμερα. 

Άρθρο 6 

Παροχή διευκολύνσεων 

1. Στους φοιτητές-αθλητές του άρθρου 1 της παρού¬ 
σας απόφασης παρέχονται διευκολύνσεις κατά την φοί¬ 
τησή τους που συνάδουν με την αθλητική τους δραστη¬ 
ριότητα, με απόφαση της γενικής συνέλευσης του τμή¬ 
ματος ή της σχολής φοίτησης. 

2. Οι διευκολύνσεις συνίστανται κυρίως στη λήψη άδει¬ 
ας απουσίας μέχρι δύο (2) μηνών κατά τη διάρκεια του 
ακαδημαϊκού έτους. Ο χρόνος αυτός θεωρείται ως χρό¬ 
νος δικαιολογημένης απουσίας από τις φοιτητικές τους 
υποχρεώσεις (μαθήματα, εργαστήρια . κλινικές, φροντι¬ 
στήρια κ.λ.π.) υποχρεωτικής παρακολούθησης. Εάν το 
χρονικό διάστημα άδειας απουσίας συμπίπτει με τον χρό¬ 
νο διεξαγωγής εξεταστικής περιόδου, οι εξετάσεις των 

φοιτητών - αθλητών μετατίθενται και διενεργούνται μετά 
τη λήξη της άδειας απουσίας. Ο τρόπος και ο χρόνος εξέ¬ 
τασής τους, καθορίζονται με απόφαση της Γενικής Συνέ¬ 
λευσης του Τμήματος ή της Σχολής φοίτησής τους. 

3. Με όμοια απόφαση μπορούν κατά περίπτωση να πα¬ 
ρέχονται και άλλες πρόσθετες διευκολύνσεις για τους 
ανωτέρω φοιτητές-αθλητές. 

4. Για την παροχή των διευκολύνσεωντου παρόντος άρ¬ 
θρου απαιτείται βεβαίωση της αναγνωρισμένης από το ν. 
2725/99 οικείας ομοσπονδίας, η οποία εισηγείται και την 
απαιτούμενη διάρκεια απουσίας, που υποβάλλεται στη 
Γραμματεία του Τμήματος ή της Σχολής Τριτοβάθμιας 
Εκπαίδευσης μαζί με σχετική αίτηση του ενδιαφερομένου 
τουλάχιστον ένα (1) μήνα πριντην έναρξη του χρόνου των 
διευκολύνσεων. Επ’ αυτών αποφασίζει η Γενική Συνέλευ¬ 
ση του Τμήματος ή της Σχολής, η οποία ορίζει καιτον χρό¬ 
νο της άδειας απουσίας. 

5. Οι διατάξεις της παρούσας απόφασης ισχύουν από 
το ακαδημαϊκό έτος 2000-2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ Δ. ΑΡΣΕΝΗΣ 

Αριθ. 10828 (2) 

Διατήρηση και συμπλήρωση διατάξεων που αφορούν το 
Λογαριασμό Προστασίας Φορτοεκφορτωτών και Λιμε¬ 
νεργατών. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/1985 "Κυβέρνηση και Κυ¬ 
βερνητικά Όργανα", του άρθρου 27 του Ν. 2081/1992, 
του άρθρου 1 του Ν. 2469/1997 και των Π.Δ. 368/1989 
(Φ.Ε.Κ. 163 Α’), 95/1993 (Φ.Ε.Κ. 40 Α’) και 372/1995 
(Φ.Ε.Κ. 201 Α’). 

2. Τις διατάξεις του άρθρου 38 του Ν. 3239/1955 (Φ.Ε.Κ. 
125 Α’), του άρθρου 5του Ν. 74/1975 (Φ.Ε.Κ. 139 Α’), των 
άρθρων 3 και 4 του Ν. 1082/1980 (Φ.Ε.Κ. 250 Α’) και του 
άρθρου 25του Ν. 1876/1990 (Φ.Ε.Κ. 27 Α’). 

3. Τις διατάξεις του Ν.Δ. 4547/1966 (Φ.Ε.Κ. 192 Α’) και 
Π.Δ. 649/1977 (Φ. Ε. Κ. 212 Α’). 

4. Τις διατάξεις του Ν. 2771/1999 "Περί ειδικών λογα¬ 
ριασμών και άλλες διατάξεις" (Φ.Ε.Κ. 280Α’). 

5. Την αριθ. 59608/1967 κοινή απόφαση του Αντιπροέ¬ 
δρου της Κυβερνήσεως και Υπουργών Οικονομικών και 
Εργασίας. 

6. Τις αριθ. 54409/1999 (Φ.ΕΚ. 168 Β’). 54410/1955 
(Φ.Ε.Κ. 168 Β’), 42705/1975 (Φ.Ε.Κ. 1349 Β’) 12859/1990 
ι'Φ.Ε.Κ. 266 Β:). 13823/1990 (Φ.Ε.Κ. 336 Β’) και 14465/1990 
(Φ.Ε.Κ. 448 Β’) αποφάσεις Υπουργού Εργασίας, όπως 
τροποποιήθηκαν και συμπληρώθηκαν μεταγενέστερα. 

7. Την αριθ. 143703/1976 Κ.Υ.Α. "Περί αναπροσαρμο¬ 
γής των υπέρ Λ. Π .Φ.Λ. πόρων. 


8. Την αναγκαιότητα συμπλήρωσης των σχετικών δια¬ 
τάξεων περί Λογαριασμού Προστασίας Φορτοεκφορτω¬ 
τών και λιμενεργατών, με σκοπό την αρτιότερη οργάνω¬ 
ση, την εύρυθμη λειτουργία και τη διαφάνειά του. 

9. Την αριθ. 1107147/1239/0006/4-10-1996 (Φ.Ε.Κ.922/ 
Β/7-10-1996) κοινή απόφαση του Πρωθυπουργού και 
Υπουργού Οικονομικών "Περί μεταβιβάσεως αρμοδιοτή¬ 
των στους Υφυπουργούς Οικονομικών". 

10. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Στους σκοπούς του Λογαριασμού Προστασίας Φορ¬ 
τοεκφορτωτών και Λιμενεργατών (Λ.Π.Φ.Λ.), που συστή- 
θηκε με το άρθρο 38 του Ν. 3239/1955 (Φ.Ε.Κ. 125 Α’), 
όπως συμπληρώθηκαν μεταγενέστερα, περιλαμβάνονται 
και οι φορτοεκφορτωτές ξηράς και κομιστές τελωνείων 
λιμένων και ξηράς, εφόσον υπάγονται στα οικεία Κεφά¬ 
λαια Αποζημιώσεως Φορτοεκφορτωτών (Κ.Α.Φ.) καθώς 
και ο εξοπλισμός των αποδυτηρίων, γραφείων, αιθουσών 
αναμονής και εστιάσεως, σε ιδιόκτητο ή κοινής ωφέλειας 
ή του δημοσίου εν γένει χώρο, όπως επίσης και η προμή¬ 
θεια ατομικών μέσων προστασίας των φορτοεκφορτω¬ 
τών λιμένων και ξηράς. 

2. Το σύνολο των κεφαλαίων του Λ.Π.Φ.Λ. ή μέρος αυ¬ 
τών μπορεί, με απόφαση της Διοικούσης Επιτροπής 
(Δ.Ε.)του, η οποία εγκρίνεται από τον Υπουργό Εργασίας 
και Κοινωνικών Ασφαλίσεων, να κατατίθεται σε έντοκο λο¬ 
γαριασμό οποιοσδήποτε κρατικής ή ιδιωτικής τράπεζας 
που λειτουργεί στη χώρα. 

Επίσης με απόφασητηςΔ.Ε. του Λ.Π.Φ.Λ. η οποία εγκρί- 
νεται από τον Υπουργό Εργασίας και Κοινωνικών Ασφαλί¬ 
σεων, επιτρέπεται στο Λογαριασμό να επενδύει από τα 
αποθεματικάτου ποσοστό μέχρι20%. Η επένδυση μπορεί 
να γίνει: 

α) σε ακίνητα 

β) σε μετοχές και άλλα γεωγράφο εταιρειών εισηγμέ¬ 
νων στο Χ.Α.Α. 

γ) σε μερίδια αμοιβαίων κεφαλαίων, τα οποία επενδύ¬ 
ουν το ενεργητικό τους σε τίτλους κεφαλαίων σταθερού 
εισοδήματος και μετοχές που έχουν εισαχθεί στο Χ.Α.Α. 

Το παραπάνω ποσοστό μπορεί να αυξηθεί με κοινή από¬ 
φαση των Υπουργών Εθνικής Οικονομίας, Οικονομικών, 
Εργασίας και Κοινωνικών Ασφαλίσεων, έπειτα από από¬ 
φαση τηςΔ.Ε. 

3. Η παράγραφος II της υπ’ αριθ. 17645/1989 απόφασης 
Υπουργού Εργασίας, που κυρώθηκε με το άρθρο 25, παρ. 
5. του Ν. 1876/1990 (Φ.Ε.Κ. 27 Α’) καταργείται. 

4. Γιατον έλεγχο των δαπανώντου Λογαριασμού εφαρ¬ 
μόζονται οι διατάξεις περί δημοσίου λογιστικού. 

5. Το διαχειριστικό Όργανο του Λογαριασμού θα συ¬ 
ντάσσει κάθε έτος Προϋπολογισμό σύμφωνα με σχετική 
εγκύκλιο του Υπουργείου Οικονομικών καθώς και Απολο¬ 
γισμό οι οποίοι συνυποβάλλονται προς έγκριση και αξιο¬ 
λόγηση στο Υπουργείο Οικονομικών (Γενικό Λογιστήριο 
του Κράτους) ταυτόχρονα με τον προϋπολογισμό του φο¬ 
ρέα που εποπτεύει τον Ειδικό Λογαριασμό. Η μη έγκαιρη 
υποβολή τους εντός των προθεσμιών που θέτει το Γενικό 
Λογιστήριο του Κράτους αναστέλλει αυτομάτως τη λει¬ 
τουργία του Λογαριασμού. 

6. Κατά τα λοιπά εξακολουθούν να ισχύουν οι υφιστά¬ 
μενες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2000 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΜΙΛΤΙΑΔΗΣ ΠΑΠΑΪΩΑΝΝΟΥ 

Αριθ. Α2α/οικ. 1622 (3) 

Όροι και προϋποθέσεις λειτουργίας Ερευνητικών Κέ¬ 
ντρων ή Μονάδων σε Περιφερειακά ή Ειδικά Νοσοκο¬ 
μεία του Ε.Σ.Υ. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη τις διατάξεις: 

1. Τηςπαρ. 2τουάρθρου 19του Ν.2519/97(ΦΕΚ 165/τ. 
Α/21.8.97), αποφασίζουμε: 

Άρθρο 1 

Τα Ερευνητικά Κέντρα ή Μονάδες που προβλέπονται 
στο άρθρο 19 του Ν. 2519/97 έχουν ως αντικείμενο συ¬ 
γκεκριμένο ερευνητικό έργο της Ιατρικής Επιστήμης. 

Ερευνητικά Κέντρα ή Ερευνητικές Μονάδες που δημι- 
ουργούνται σε περιφερειακά ή ειδικά Νοσοκομεία του 
Εθνικού Συστήματος Υγείας (Ε.Σ.Υ.), λειτουργούν είτε 
στα πλαίσια Ιατρικού Τμήματος και την επιστημονική και 
διοικητική ευθύνη έχει ο Δ/ντήςτου Τμήματος, είτε ως αυ¬ 
τοτελείς Μονάδες που υπάγονται στο Δ.Σ. του Νοσοκο¬ 
μείου και ο επιστημονικός υπεύθυνος ορίζεται με την ίδια 
Απόφαση του Υπουργού Υγείας και Πρόνοιας δημιουρ¬ 
γίας του Κέντρου ή της Μονάδας. 

Η Ερευνητική Μονάδα απασχολεί μέχρι πέντε (5) άτομα 
συμπεριλαμβανομένου και του επιστημονικού υπεύθυ¬ 
νου, ενώ το Ερευνητικό Κέντρο απασχολεί περισσότερα 
των πέντε (5) ατόμων. 

Άρθρο 2 

Προκειμένου να συσταθεί ένα Ερευνητικό Κέντρο ή Μο¬ 
νάδα στα πλαίσια Ιατρικού Τμήματος του Νοσοκομείου, ο 
ενδιαφερόμενος Δ/ντής του Τμήματος υποβάλλει ερευ¬ 
νητικό πρόγραμμα του θέματος ή των θεμάτων που θα 
απασχοληθεί το Κέντρο, όπως επίσης και τεκμηριωμένη 
οικονομική πρόταση (δηλαδή κατάσταση επιστημονικού 
εξοπλισμού με το προβλεπόμενο κόστος, απαραίτητη κτι- 
ριακή υποδομή, μισθοί προσωπικού καθώς και πίνακα 
απαραίτητου ερευνητικού και λοιπού προσωπικού με τα 
απαιτούμενα προσόντα) προς το Δ.Σ. του Νοσοκομείου. 
Αυτό στη συνέχεια εξετάζει την πρόταση συνολικά, απο¬ 
φασίζει σχετικά και προωθεί την πρόταση για γνωμοδό¬ 
τηση προς το Ε.Κ.Ε.Υ. και ακολουθεί η έκδοση της προ- 
βλεπόμενης Υπουργικής Απόφασης όπου ορίζεται το 
Ερευνητικό Κέντρο ή η Μονάδα με το συγκεκριμένο ερευ¬ 
νητικό έργο. 

Για τη σύσταση αυτοτελούς Ερευνητικού Κέντρου ή 
Μονάδας που υπάγεται στο Δ.Σ. του Νοσοκομείου, ο εν¬ 
διαφερόμενος ερευνητής υποβάλλει το ερευνητικό πρό¬ 
γραμμα του θέματος ή των θεμάτων που θα απασχοληθεί 


προς το Δ.Σ. του Νοσοκομείου με τεκμηριωμένη οικονο¬ 
μική πρόταση ως ανωτέρω και ακολουθείται η ίδια διαδι¬ 
κασία, δηλαδή εξέταση της πρότασης από το Δ.Σ., προ¬ 
ώθηση για γνωμοδότηση προς το Ε.Κ.Ε.Υ. και έκδοση της 
προβλεπόμενης Υπουργικής Απόφασης. 

Άρθρο 3 

Την επιστημονική και διοικητική ευθύνη της λειτουργίας 
του Ερευνητικού Κέντρου ή Μονάδας έχει ο Δ/ντής του 
Τμήματος, ενώ των αυτοτελών Μονάδων έχει ο επιστημο¬ 
νικός υπεύθυνος. Αυτοί είναι γιατροί που διαθέτουν διδα¬ 
κτορικό, επιστημονικό κύρος, εμπειρία στο ερευνητικό 
αντικείμενο, ερευνητική δραστηριότητα καιπροϋπηρεσία 
σχετική με το αντικείμενο του Κέντρου ή της Μονάδας. 

Άρθρο 4 

Στα Ερευνητικά κέντρα και τις Μονάδες του άρθρου 1 
της παρούσης απόφασης μπορεί να προσφέρει υπηρε¬ 
σίες επιστημονικό, ιατρικό, μέλη του ΕΣΥ καιΔΕΠτων Πα¬ 
νεπιστημίων καθώς και Τεχνικό, Διοικητικό, Βοηθητικό 
προσωπικό του ίδιου Νοσοκομείου στο οποίο λειτουργεί 
ή άλλων Νοσοκομείων, με απόσπαση και τοποθέτηση. 

Οι υπόλοιπες κενές θέσεις προσωπικού σύμφωνα με τη 
συστατική απόφαση καλύπτονται με προσωπικό με σύμ¬ 
βαση συγκεκριμένης διάρκειας, ύστερα από προκήρυξη, 
επιλογή από πενταμελή επιτροπή του Ε.Κ.Ε.Υ., στην 
οποία συμμετέχει ως εισηγητής ο επιστημονικός υπεύθυ¬ 
νος της Μονάδας ή του Κέντρου, απόφαση του Δ.Σ. του 
Νοσοκομείου και έγκριση του Υπουργού Υγείας και Πρό¬ 
νοιας. 

Άρθρο 5 

Στα Ερευνητικά Κέντρα ή Μονάδες μπορεί να μετακα- 
λείται επιστημονικό ερευνητικό προσωπικό της αλλοδα¬ 
πής ή της ημεδαπής, σύμφωνα με τις διατάξεις του άρ¬ 
θρου 19 του Νόμου 2519/97. 

Άρθρο 6 

Τα Ερευνητικά Κέντρα και οι Μονάδες διασυνδέονται 
μεταξύ τους επιστημονικά και λειτουργικά, ανάλογα με το 
αντικείμενο της ερευνητικής δραστηριότητάς τους, 
ανταλλάσσουν απόψεις, εμπειρίες, γνώσεις και προσωπι¬ 
κό, πραγματοποιούν από κοινού προγράμματα και εκπαι- 
δεύουντο προσωπικό άλλων Κέντρων. Τη διασύνδεση και 
τον τρόπο συνεργασίας αποφασίζουν οι διευθυντές τους, 
γνωματεύει το Ε.Κ.Ε.Υ. για την αναγκαιότητα της διασύν¬ 
δεσης και αποφασίζουν τα Δ.Σ. των Νοσοκομείων. 

Διασυνδέονται επίσης επιστημονικά και λειτουργικά με 
τα Νοσοκομεία του Ε.Σ.Υ. που θα χρησιμοποιήσουν τα 
αποτελέσματα των ερευνών τους. Στα πλαίσια αυτής της 
διασύνδεσης μπορεί προσωπικό των διασυνδεδεμένων 
Νοσοκομείων να διατίθεται στα Κέντρα ή τις Μονάδες με 
απόσπαση για συγκεκριμένο χρόνο και για την παραγωγή 
συγκεκριμένου ερευνητικού έργου, ύστερα από απόφα¬ 
ση του Δ.Σ. των Νοσοκομείων αυτών. 

Επιστημονική διασύνδεση μπορεί να υπάρξει και με άλ¬ 
λους φορείς υγείας (Ιατρικά Τμήματα Πανεπιστημίων, 
Πανεπιστημιακές Κλινικές, Υγειονομικές Μονάδες Ασφα¬ 
λιστικών Ταμείων, Υγειονομικές Υπηρεσίες Νομαρχία- 




5274 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


κών Αυτοδιοικήσεων, Δήμων κ.λ.π.), ύστερα από από¬ 
φαση του Διευθυντή του Κέντρου ή της Μονάδας, του 
αρμοδίου οργάνου των φορέων, γνωμοδότηση του 
Ε.Κ.Ε.Υ. και έγκριση του Υπουργού Υγείας και Πρόνοι¬ 
ας. 

Άρθρο 7 

Σε όλες τις περιπτώσεις διασύνδεσης οι φορείς μπορεί 
να επιχορηγούν το Κέντρο ή τη Μονάδα με την οποία δια- 
συνδέονται, όταν το αντικείμενο της ερευνητικής δρα¬ 
στηριότητας αποτελεί γι' αυτούς ζήτημα εξαιρετικού εν¬ 
διαφέροντος. 


Άρθρο 8 

Οι δαπάνες λειτουργίας των Ερευνητικών Κέντρων ή 
Μονάδων που δεν καλύπτονται από επιχορηγήσεις του 
Ε.Κ.Ε.Υ. ή άλλων φορέων, καλύπτονται από τον προϋπο¬ 
λογισμό του Νοσοκομείου στο οποίο ιδρύονται και λει¬ 
τουργούν. 

Η παρούσα να δημοσιευτεί στην Εφημερίδα της Κυβερ- 
νήσεως. 

Αθήνα, 4 Απριλίου 2000 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΛΗΜΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θί .0 τ 
β-ΓηειίΙ: \Λ/θβΓΤ133ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































